
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρυθμίσεις θεμάτων περιορισμών στην ανάληψη με¬ 
τρητών και τη μεταφορά κεφαλαίων. 1 

Τροποποίηση της υπ’ αριθμ. Γ.Δ.Ο.Π. 0001154ΕΞ2015/ 
Χ.Π.2254 (Β' 1841) απόφασης Υπουργού Οικονομικών.. 2 


ΑΠΟΦΑΣΕΙ Σ 

Αριθμ. Γ.Δ.Ο.Π.0001258ΕΞ 2015 /Χ.Π.2672 (1) 

Ρυθμίσεις θεμάτων περιορισμών στην ανάληψη 
μετρητών και τη μεταφορά κεφαλαίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. της παραγράφου 18 του άρθρου πρώτου της Πρά¬ 
ξης Νομοθετικού Περιεχομένου της 18ης Ιουλίου 2015 
«Επείγουσες ρυθμίσεις για τη θέσπιση περιορισμών 
στην ανάληψη μετρητών και τη μεταφορά κεφαλαίων 
και τις τροποποιήσεις των νόμων 4063/2012, 4172/2013, 
4331/2015 και 4334/2015» (Α'84), 
β. του Π.δ. 111/2014 «Οργανισμός Υπουργείου Οικονο¬ 
μικών» (Α' 178), όπως ισχύει, 
γ. του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116), 
δ. του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπο- 
νται στο άρθρο πρώτο της από 18 Ιουλίου 2015 Πράξης 
Νομοθετικού Περιεχομένου (Α'84), όπως ισχύει, καθώς 
και στο άρθρο πρώτο της αριθμ. ΓΔΟΠ 0001062ΕΞ2015/ 
XΠ2412/31.7.2015 απόφασης του Υπουργού Οικονομικών 
«Άρση περιορισμών της Πράξης Νομοθετικού Περιεχο¬ 
μένου της 18.7.2015 (Α' 84) για τη διενέργεια συναλλαγών 
στις ελληνικές οργανωμένες αγορές επί χρηματοπιστω¬ 
τικών μέσων» (Β' 1617). 

3. Την εισήγηση της Τράπεζας της Ελλάδος και της 
Επιτροπής Κεφαλαιαγοράς για την τροποποίηση δια¬ 


τάξεων της αριθ. ΓΔΟΠ 0001062ΕΞ2015 /ΧΠ2412/31.7.2015 
απόφασης του Υπουργού Οικονομικών (Β'1617). 

4. Την εισήγηση του Συμβουλίου Συστημικής Ευστά¬ 
θειας. 

5. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Την τροποποίηση των περιορισμών στην ανάληψη 
μετρητών και στην κίνηση κεφαλαίων που θεσπίστη¬ 
καν με την Πράξη Νομοθετικού Περιεχομένου της 18ης 
Ιουλίου 2015 (Α' 84), όπως ισχύει, ως εξής: 

α) Στο τέλος της παραγράφου 4 του άρθρου πρώ¬ 
του της Πράξης Νομοθετικού Περιεχομένου της 18ης 
Ιουλίου 2015, η οποία τροποποιήθηκε με την υπ’ αριθμ. 
ΓΔΟΠ 0001027ΕΞ2015/Χ.Π.2364/24.7.2015 απόφαση του 
Υπουργού Οικονομικών (Β' 1561), προστίθεται εδάφιο 
ως ακολούθως: 

«Επιτρέπεται ειδικώς η αποδοχή και εκτέλεση εντολών 
μεταφοράς κεφαλαίων προς το εξωτερικό από πιστω¬ 
τικά ιδρύματα έως του ποσού των πεντακοσίων (500) 
ευρώ ανά καταθέτη (ΟυείοπίθΓ Ο) και ανά ημερολογιακό 
μήνα, μέχρι μηνιαίου ορίου σε ευρώ για το σύνολο των 
ανωτέρω ιδρυμάτων, το οποίο θα ορίζει και θα κατανέ¬ 
μει ανά πιστωτικό ίδρυμα με απόφασή της η Επιτροπή 
Έγκρισης Τραπεζικών Συναλλαγών». 

β) Η παράγραφος 5α του άρθρου πρώτου της Πρά¬ 
ξης Νομοθετικού Περιεχομένου της 18ης Ιουλίου 2015, η 
οποία προστέθηκε με την αριθ. Γ.Δ.Ο.Π 0001133ΕΞ2015/ 
Χ.Π. 2524/17.8.2015 απόφαση του Υπουργού Οικονομικών 
(Β' 1721) αντικαθίσταται ως ακολούθως: 

«5 α. Κατά παρέκκλιση των προβλεπομένων στην πα¬ 
ράγραφο 4 του παρόντος άρθρου, επιτρέπεται η αποδο¬ 
χή και εκτέλεση εντολών μεταφοράς κεφαλαίων προς 
το εξωτερικό από τα εποπτευόμενα από την Τράπεζα 
της Ελλάδος ιδρύματα πληρωμών, συμπεριλαμβανομέ¬ 
νων των αντιπροσώπων αυτών, καθώς και από ιδρύματα 
πληρωμών άλλων κρατών μελών της ΕΕ που παρέχουν 
νομίμως μέσω αντιπροσώπων τους στην Ελλάδα ή μέσω 
της εταιρείας Ελληνικά Ταχυδρομεία Α.Ε., υπηρεσίες 
εμβασμάτων (πιοηογ ΓθΓπίίίαηοθ) έως του ποσού των 
πεντακοσίων (500) ευρώ ανά φυσικό πρόσωπο/πληρωτή 
ανά ημερολογιακό μήνα, και μέχρι μηνιαίου ορίου σε 
ευρώ για το σύνολο των ανωτέρω παροχών Υπηρε¬ 
σιών Πληρωμών, το οποίο θα ορίζει και θα κατανέμει 
ανά πάροχο Υπηρεσιών Πληρωμών, με απόφασή της η 

Επιτροπή Έγκρισης Τραπεζικών Συναλλαγών. Το όριο 
ανά πάροχο Υπηρεσιών Πληρωμών, τον ακριβή τρόπο 
υπολογισμού του οποίου ορίζει με απόφασή της η Επι¬ 
τροπή Έγκρισης Τραπεζικών Συναλλαγών, νοείται ως το 
υπόλοιπο που προκύπτει σε μηνιαία βάση κατόπιν συμ¬ 
ψηφισμού των εισερχομένων (προς την Ελλάδα) με τα 
εξερχόμενα (προς το εξωτερικό) εμβάσματα που έχουν 
διενεργηθεί μέσω του παρόχου Υπηρεσιών Πληρωμών». 

γ) Οι περιπτώσεις α και ε της παραγράφου 7 του άρ¬ 
θρου πρώτου της Πράξης Νομοθετικού Περιεχομένου 
της 18ης Ιουλίου 2015, αντικαθίστανται ως ακολούθως: 
«α. η πληρωμή μισθοδοσίας προσωπικού, συμπεριλαμ- 
βανομένης της έκδοσης και εξαργύρωσης εργοσήμου,» 
«ε. η εξυπηρέτηση νεοϊδρυθέντων, μετά την 1η Μα'ίου 
2015, νομικών προσώπων όπως και ατομικών επιχειρή¬ 
σεων και ελεύθερων επαγγελματιών με έναρξη δρα¬ 
στηριότητας /επαγγέλματος μετά την 1η Μαΐου 2015,» 
δ) Στην παράγραφο 7 του άρθρου πρώτου της Πράξης 
Νομοθετικού Περιεχομένου της 18 Ιουλίου 2015, προ¬ 
στίθενται περιπτώσεις ιγ, ιδ, ιε και ιστ, ως ακολούθως: 

«ιγ. το άνοιγμα λογαριασμού όψεως ή καταθέσεως ή 
η προσθήκη συνδικαιούχου σε υφιστάμενο λογαριασμό, 
σε πρόσωπα που αποκτούν για πρώτη φορά την ιδιό¬ 
τητα του φοιτητή κατά το ακαδημαϊκό έτος 2015-2016, 
εφόσον ο τόπος σπουδών είναι διαφορετικός από τον 
μέχρι τώρα τόπο μόνιμης κατοικίας τους, υπό την προ¬ 
ϋπόθεση ότι δεν υφίσταται άλλος διαθέσιμος λογαρια¬ 
σμός στο όνομά τους με την ιδιότητα του δικαιούχου 
ή συνδικαιούχου. Για την πιστοποίηση της φοιτητικής 
ιδιότητας, απαιτείται βεβαίωση εγγραφής από Ανώτατο 
Εκπαιδευτικό Ίδρυμα Πανεπιστημιακής ή Τεχνολογικής 
Εκπαίδευσης, Κολλέγιο, Κέντρο Ελευθέρων Σπουδών, 
Κέντρο Μεταλυκειακής Εκπαίδευσης ή σχολή επαγγελ¬ 
ματικής κατάρτισης ή μαθητείας. 

Ομοίως, επιτρέπεται το άνοιγμα λογαριασμού όψεως ή 
καταθέσεως σε φοιτητές που κατά το ακαδημαϊκό έτος 
2015-2016 θα συμμετέχουν σε προγράμματα ανταλλαγής 
φοιτητών ΕΠΑδΜυδ και η ύπαρξη λογαριασμού αποτε¬ 
λεί προϋπόθεση για την καταβολή της προβλεπόμενης 
αποζημίωσης, εφόσον δεν υπάρχει άλλος διαθέσιμος 
λογαριασμός. Γ ια την πιστοποίηση της συμμετοχής 
τους στα εν λόγω προγράμματα απαιτείται η σχετική 
βεβαίωση της σχολής φοίτησης. 

ιδ. το άνοιγμα λογαριασμού όψεως ή καταθέσεως 
με δικαιούχο οπλίτη που καλείται να υπηρετήσει τη 
στρατιωτική του θητεία μετά την έναρξη ισχύος της 
παρούσας Πράξης, εφόσον δεν υφίσταται άλλος διαθέ¬ 
σιμος λογαριασμός στο όνομά του. Γ ια το άνοιγμα του 
λογαριασμού, εκτός των άλλων δικαιολογητικών που 
προβλέπονται στην κείμενη νομοθεσία, προσκομίζεται 
το σχετικό έγγραφο της Στρατολογίας από το οποίο 
προκύπτει ότι ο δικαιούχος καλείται να υπηρετήσει τη 
στρατιωτική του θητεία. 

ιε. το άνοιγμα τραπεζικού λογαριασμού όψεως, για 
το σκοπό της διενέργειας εράνων, στο όνομα και υπέρ 
συγκεκριμένων φυσικών προσώπων που πάσχουν από 
ανίατες ασθένειες. 

Γ ια το άνοιγμα λογαριασμού του προηγούμενου εδα¬ 
φίου, προσκομίζεται η απόφαση του Υπουργού Υγείας 
με την οποία εγκρίνεται η διενέργεια του συγκεκριμένου 
εράνου και προσδιορίζονται οι δικαιούχοι. 

ιστ. το άνοιγμα λογαριασμού για τη διενέργεια ερά¬ 
νων γενικού φιλανθρωπικού σκοπού ή εκτέλεσης έργου 
κοινής ωφελείας. 


Γ ια το άνοιγμα λογαριασμού του προηγούμενου εδα¬ 
φίου προσκομίζεται η απόφαση του Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης, 
με την οποία δόθηκε η έγκριση διενέργειας του εράνου 
και στην οποία προσδιορίζονται οι δικαιούχοι του λο¬ 
γαριασμού και κάθε σχετικό θέμα με την διαχείρισή 
του, εντός του πλαισίου λειτουργίας των ιδρυμάτων 
και των υφιστάμενων περιορισμών που προβλέπονται 
με τις διατάξεις της παρούσας Πράξης.» 

ε) Η παράγραφος 7α του άρθρου πρώτου της Πρά¬ 
ξης Νομοθετικού Περιεχομένου της 18ης Ιουλίου 2015, η 
οποία προστέθηκε με την αριθμ. ΓΔΟΠ 0001133ΕΞ2015/ 
Χ.Π.2524 απόφαση του Υπουργού Οικονομικών (Β' 1721), 
αντικαθίσταται ως ακολούθως: 

«7α. Επιτρέπεται το άνοιγμα αποκλειστικά και μόνον 
ενός λογαριασμού, χωρίς δικαίωμα ανάληψης μετρητών, 
για την εξυπηρέτηση δανείου που έχει ληφθεί πριν ή 
μετά τη λήξη της τραπεζικής αργίας από το πιστωτικό 
ίδρυμα στο οποίο ανοίγεται ο λογαριασμός, ακόμη και 
σε περίπτωση ύπαρξης τραπεζικού λογαριασμού σε 
άλλο πιστωτικό ίδρυμα.» 

στ) Η περίπτωση ε της παραγράφου 9 του άρθρου 
πρώτου της Πράξης Νομοθετικού Περιεχομένου της 
18ης Ιουλίου 2015 (Α' 84) αντικαθίσταται ως ακολούθως: 
«ε. πληρωμής προμηθευτών που τηρούν λογαριασμό 
στο ίδιο ή άλλο πιστωτικό ίδρυμα που λειτουργεί στην 
Ελλάδα, έναντι τιμολογίων ή ισοδύναμων παραστατικών. 
Προϋπόθεση εφαρμογής αποκλειστικά της περίπτω¬ 
σης (ε) αποτελεί η μη ύπαρξη επαρκών διαθεσίμων σε 
λογαριασμό όψεως ή ταμιευτηρίου σε οποιοδήποτε πι¬ 
στωτικό ίδρυμα, όπως προκύπτει από σχετική υπεύθυνη 
δήλωση που υποβάλλει ο δικαιούχος της προθεσμιακής 
κατάθεσης στο πιστωτικό ίδρυμα.» 

ζ) Μετά την περίπτωση ε της παραγράφου 9 του άρ¬ 
θρου πρώτου της Πράξης Νομοθετικού Περιεχομένου 
της 18ης Ιουλίου 2015 προστίθενται περιπτώσεις στ και 
ζ, ως ακολούθως: 

«στ. Επιτρέπεται κατ' εξαίρεση η πρόωρη μερική λήξη προ¬ 
θεσμιακής κατάθεσης για κάλυψη εξόδων διαβίωσης έως 
κατ’ ανώτατο όριο ποσού χιλίων οκτακόσιων (1.800) ευρώ 
ανά ημερολογιακό μήνα και η μεταφορά του εν λόγω πο¬ 
σού σε υφιστάμενο λογαριασμό ταμιευτηρίου ή όψεως του 
δικαιούχου, υπό την προϋπόθεση ότι δεν υφίστανται επαρκή 
διαθέσιμα σε λογαριασμό ταμιευτηρίου ή όψεως του δικαι¬ 
ούχου σε οποιοδήποτε πιστωτικό ίδρυμα, όπως προκύπτει 
από σχετική υπεύθυνη δήλωση που υποβάλλει ο δικαιούχος 
της προθεσμιακής κατάθεσης στο πιστωτικό ίδρυμα. 

ζ. Επιτρέπεται κατ’ εξαίρεση η πρόωρη μερική λήξη 
προθεσμιακής κατάθεσης για αγορά ακινήτου έως κατ’ 
ανώτατο όριο του ποσού που αναγράφεται στο συμ¬ 
βόλαιο αγοραπωλησίας και στα σχετικά παραστατικά, 
πλέον των συμβολαιογραφικών και άλλων εξόδων, και 
η μεταφορά του εν λόγω ποσού σε υφιστάμενο λογα¬ 
ριασμό ταμιευτηρίου ή όψεως του πωλητή του ακινή¬ 
του και, κατά περίπτωση, του συμβολαιογράφου, του 
δικηγόρου και του Δημοσίου, υπό την προϋπόθεση ότι 
το αίτημα για την ανωτέρω λήξη της προθεσμιακής 
κατάθεσης συνοδεύεται από υπεύθυνη δήλωση του 
αγοραστή- δικαιούχου του λογαριασμού α) ότι το εν 
λόγω ποσό θα χρησιμοποιηθεί αποκλειστικά για τους 
ανωτέρω σκοπούς και ότι δεν υφίστανται επαρκή δια¬ 
θέσιμα σε λογαριασμό ταμιευτηρίου ή όψεως αυτού και 

β) ότι ο αγοραστής - δικαιούχος του λογαριασμού θα 
προσκομίσει στο πιστωτικό ίδρυμα το συμβόλαιο της 
αγοραπωλησίας του ακινήτου καθώς και τα σχετικά 
παραστατικά που αποδεικνύουν τα αναγκαία για την 
κατάρτισή του έξοδα, το αργότερο εντός μηνός από 
την κατά τα ανωτέρω πρόωρη λήξη της προθεσμιακής 
κατάθεσης. Τυχόν απαιτούμενες λεπτομέρειες σχετικά 
με την ακολουθούμενη διαδικασία και τους επιμέρους, 
ειδικότερους όρους εφαρμογής της παρούσας διάτα¬ 
ξης δύναται να καθορίζει με απόφασή της η Επιτροπή 
Έγκρισης Τραπεζικών Συναλλαγών.» 

η) Στο τέλος της περίπτωσης στ της παραγράφου 11 
του άρθρου πρώτου της Πράξης Νομοθετικού Περιεχο¬ 
μένου της 18ης Ιουλίου 2015, προστίθενται νέα εδάφια 
ως ακολούθως: 

«Στην έννοια του πρώτου εδαφίου της παρούσας πε¬ 
ρίπτωσης εμπίπτει και η μεταφορά κεφαλαίων εκτός 
Ελλάδος από ίδρυμα, για αγορά χρηματοπιστωτικών 
μέσων, κατά την έννοια του άρθρου 5 του ν. 3606/2007, 
όπως ισχύει, του εξωτερικού, εφόσον ο τραπεζικός λο¬ 
γαριασμός του δικαιούχου, από τον οποίο πραγματο¬ 
ποιείται η μεταφορά, ή ο λογαριασμός πελατείας που 
τηρεί ο παρέχων τις επενδυτικές υπηρεσίες σε ίδρυ¬ 
μα, από τον οποίο πραγματοποιείται η μεταφορά, για 
λογαριασμό του δικαιούχου, έχει πιστωθεί μετά την 
έναρξη της τραπεζικής αργίας της 28ης Ιουνίου 2015 
με κεφάλαια που προέρχονται από έμβασμα εξωτερι¬ 
κού, περιλαμβανομένων των περιπτώσεων μεταφοράς 
πιστώσεως λόγω πωλήσεως, εξαγοράς ή εξόφλησης 
χρηματοπιστωτικών μέσων του εξωτερικού ή εισπρά- 
ξεως χρηματικών διανομών που σχετίζονται με τα ως 
άνω χρηματοπιστωτικά μέσα. 

Πέραν των ανωτέρω, επιτρέπεται η πραγματοποίηση 
ανάληψης μετρητών έως του ποσοστού 10% συνολικά, 
από χρηματικά ποσά τα οποία, μετά την έναρξη ισχύος 
της παρούσας, μεταφέρονται από την αλλοδαπή με 
μεταφορά πίστωσης σε υφιστάμενους λογαριασμούς, 
που τηρούνται σε πιστωτικό ίδρυμα στην Ελλάδα, με 
διαδικασία οριζόμενη από την ΕπιτροπήΈγκρισης Τρα¬ 
πεζικών Συναλλαγών.» 

θ) Το πρώτο εδάφιο της περίπτωσης ια της παραγρά¬ 
φου 11 του άρθρου πρώτου της Πράξης Νομοθετικού 
Περιεχομένου της 18ης Ιουλίου 2015, (Α' 84) τροποποι¬ 
είται ως εξής: 

«ια. Η καταβολή από τα εποπτευόμενα από την Τρά- 
πεζα της Ελλάδος ιδρύματα πληρωμών, συμπεριλαμ¬ 
βανομένων των αντιπροσώπων αυτών, καθώς και από 
ιδρύματα πληρωμών άλλων κρατών μελών της ΕΕ που 
παρέχουν νομίμως μέσω αντιπροσώπων τους στην 
Ελλάδα ή μέσω της εταιρείας Ελληνικά Ταχυδρομεία 
Α.Ε., μετρητών στους δικαιούχους από έμβασμα εξω¬ 
τερικού, εάν έχει προηγηθεί ί) εισαγωγή από το ίδρυμα 
πληρωμών τουλάχιστον ισόποσου ποσού σε φυσική 
μορφή από το εξωτερικό, από την έναρξη ισχύος της 
παρούσας Πράξης, με σχετική δήλωση της εν λόγω 
εισαγωγής στην Τράπεζα της Ελλάδος, ή ϋ) είσπραξη 
σε μετρητά τουλάχιστον ισόποσου ποσού από πελά¬ 
τες τους- πληρωτές εμβασμάτων προς το εξωτερικό, 
έως κατ’ ανώτατο του ποσού των χιλίων οκτακόσιων 
(1.800) ευρώ ανά πελάτη τους- δικαιούχο εμβάσματος, 
ανά ημερολογιακό μήνα.» 


ι) Στο τέλος της παραγράφου 11 του άρθρου πρώτου της 
Πράξης Νομοθετικού Περιεχομένου της 18 Ιουλίου 2015, 
όπως τροποποιήθηκε με την αριθ. Γ.Δ.Ο.Π.0001027ΕΞ2015/ 
Χ.Π.2364 απόφαση του Υπουργού Οικονομικών (Β' 1561), 
προστίθενται περιπτώσεις ιζ, ιη, ιθ και κ ως ακολούθως: 

«ιζ. Συναλλαγές νομικών προσώπων ή επιτηδευματιών 
προς το εξωτερικό στο πλαίσιο των επιχειρηματικών 
τους δραστηριοτήτων, που δεν υπερβαίνουν τις πέντε 
χιλιάδες (5.000) ευρώ η καθεμία, κατόπιν προσκόμισης 
των σχετικών τιμολογίων και λοιπών παραστατικών και 
δικαιολογητικών, τα οποία θα συνοδεύονται υποχρεω¬ 
τικά από υπεύθυνη δήλωση με την οποία τα ανωτέρω 
πρόσωπα δηλώνουν ότι τα ως άνω προσκομισθέντα 
έγγραφα είναι γνήσια και δεν έχουν προσκομισθεί σε 
άλλο πιστωτικό ίδρυμα. Οι ως άνω συναλλαγές θα 
διεκπεραιώνονται απευθείας από το δίκτυο των κα¬ 
ταστημάτων των πιστωτικών ιδρυμάτων, με πίστωση 
λογαριασμού του αντισυμβαλλομένου και θα υπολογί¬ 
ζονται εντός του εβδομαδιαίου ορίου που ορίζεται από 
την ΕπιτροπήΈγκρισης Τραπεζικών Συναλλαγών για το 
κάθε πιστωτικό ίδρυμα. 

ιη. Συναλλαγές φυσικών προσώπων που επιβάλλονται 
από σοβαρούς λόγους υγείας ή εξαιρετικούς κοινωνι¬ 
κούς λόγους και αφορούν εκτέλεση πληρωμών προς το 
εξωτερικό ή ανάληψη μετρητών, με την προσκόμιση των 
απαραίτητων δικαιολογητικών στο πιστωτικό ίδρυμα, 
από τα οποία αποδεικνύεται η συνδρομή των σχετικών 
προϋποθέσεων. Τα προαναφερόμενα αιτήματα θα συ¬ 
νοδεύονται υποχρεωτικά από υπεύθυνη δήλωση με την 
οποία τα προαναφερόμενα φυσικά πρόσωπα δηλώνουν 
ότι τα ως άνω προσκομισθέντα έγγραφα είναι γνήσια 
και δεν έχουν προσκομισθεί σε άλλο πιστωτικό ίδρυμα. 
Το μηνιαίο όριο καθορίζεται σε δύο χιλιάδες (2.000) 
ευρώ ανά φυσικό πρόσωπο (με μία ή περισσότερες συ¬ 
ναλλαγές) στο σύνολο των πιστωτικών ιδρυμάτων που 
λειτουργούν στην Ελλάδα. Οι ως άνω συναλλαγές θα 
διεκπεραιώνονται απευθείας από το δίκτυο των κατα¬ 
στημάτων των πιστωτικών ιδρυμάτων. 

Για τις ως άνω συναλλαγές των (ιζ) και (ιη) περιπτώ¬ 
σεων, τα πιστωτικά ιδρύματα οφείλουν να αποστέλλουν 
στην ΕπιτροπήΈγκρισης Τραπεζικών Συναλλαγών, το 
αργότερο έως την τελευταία εργάσιμη ημέρα κάθε 
εβδομάδας, αναλυτικό πίνακα με τις εκτελεσθείσες 
μεταφορές κεφαλαίων στο εξωτερικό της προηγούμε¬ 
νης εβδομάδας. Ο ως άνω πίνακας περιλαμβάνει κατ’ 
ελάχιστον τις ακόλουθες πληροφορίες: 

• ημερομηνία υποβολής αιτήματος, 

• επωνυμία πελάτη/εντολέα, 

• ποσό, 

• νόμισμα, 

• επωνυμία προμηθευτή/ δικαιούχου, 

• είδος συναλλαγής, 

• αιτιολογία και προϊόν εισαγωγής (εφόσον συντρέχει 
περίπτωση), 

• είδος παραστατικού (τιμολόγιο, ρΐΌ ίοΓηηε, οαείι οη 
άθΙίνθΓγ/ ΟΟϋ, κ.λπ), 

• ημερομηνία λήξης τιμολογίου, 

• ημερομηνία εκτέλεσης εντολής μεταφοράς κεφα¬ 
λαίων ή ανάληψης. 

ιθ. Αναλήψεις μετρητών από Μητροπόλεις έως του 
ποσού των δέκα χιλιάδων (10.000) ευρώ μηνιαίως, από 
ένα πιστωτικό ίδρυμα και από έναν λογαριασμό, με την 
προσκόμιση υπεύθυνης δήλωσης του νομίμου εκπρο- 

σώπου τους ότι δεν έχουν πραγματοποιήσει ανάληψη 
εντός του τρέχοντος μηνός από άλλο λογαριασμό του 
ιδίου ή άλλου πιστωτικού ιδρύματος. Οι ως άνω συναλ¬ 
λαγές θα διεκπεραιώνονται απευθείας από το δίκτυο 
των καταστημάτων των πιστωτικών ιδρυμάτων. 

κ. Αναλήψεις μετρητών από την Ιερά Αρχιεπισκοπή 
Αθηνών έως του ποσού των είκοσι χιλιάδων (20.000) 
ευρώ μηνιαίως, από ένα πιστωτικό ίδρυμα και από έναν 
λογαριασμό με την προσκόμιση υπεύθυνης δήλωσης 
του νομίμου εκπροσώπου της ότι η Ιερά Αρχιεπισκοπή 
Αθηνών δεν έχει πραγματοποιήσει ανάληψη εντός του 
τρέχοντος μηνός από άλλο λογαριασμό του ιδίου ή 
άλλου πιστωτικού ιδρύματος. Οι ως άνω συναλλαγές 
θα διεκπεραιώνονται απευθείας από το δίκτυο κατα¬ 
στημάτων των πιστωτικών ιδρυμάτων. 

Η ευθύνη ορθής υλοποίησης της εγκριτικής διαδικα¬ 
σίας των ως άνω ιζ) έως κ) περιπτώσεων από το δίκτυο 
των καταστημάτων των πιστωτικών ιδρυμάτων παραμέ¬ 
νει στις διοικήσεις αυτών, οι οποίες πριν την εφαρμογή 
της παρούσας οφείλουν να μεριμνήσουν για τη θέσπιση 
των κατάλληλων διαδικασιών που θα διασφαλίζουν τη 
σύννομη διενέργεια των συναλλαγών που θα πραγμα¬ 
τοποιούνται απευθείας από το δίκτυό τους.» 

ια) Η παράγραφος 16 του άρθρου πρώτου της από 18 
Ιουλίου 2015 Πράξης Νομοθετικού Περιεχομένου (ΦΕΚ Α' 
84) αντικαθίσταται ως ακολούθως: «Η Τράπεζα Εμπορίου 
και Ανάπτυξης Εύξεινου Πόντου (“ΒΙαοΚ δβα ΤΓδάθ αηά 
ΟθνβΙορπίθπΙ ΒαπΚ), η Ευρωπαϊκή Τράπεζα Ανασυγκρό¬ 
τησης και Ανάπτυξης (Έυωροαπ ΒδπΚ ϊογ ΒοοοπείπιοΙίοπ 
από ϋΘνθΙορπίθηί), καθώς και η Ευρωπαϊκή Τράπεζα 
Επενδύσεων (ΈυΐΌρββη Ιηνβεΐπιβηί ΒεηΚ) δεν εμπίπτουν 
στους περιορισμούς και τις απαγορεύσεις του παρόντος 
άρθρου». 

2. Η αριθμ. ΓΔΟΠ 0001062ΕΞ2015/ΧΠ 2412/31.7.2015 από¬ 
φαση του Υπουργού Οικονομικών «Αρση περιορισμών 
της Πράξης Νομοθετικού Περιεχομένου της 18.7.2015 
(Α' 84) για τη διενέργεια συναλλαγών στις ελληνικές 
οργανωμένες αγορές επί χρηματοπιστωτικών μέσων» 
(Β' 1617), τροποποιείται ως εξής: 

Στο τέλος της παραγράφου 6 του άρθρου πρώτου 
αυτής προστίθεται νέο εδάφιο ως εξής: 

«Τα κεφάλαια που κατά την περίπτωση δ της παρα¬ 
γράφου 3 του άρθρου πρώτου χρησιμοποιούνται για 
την εκπλήρωση συμβατικών υποχρεώσεων των ασφα¬ 
λιστικών εταιρειών του Ν.δ. 400/70, οι οποίες απορ¬ 
ρέουν από υφιστάμενα κατά την έναρξη ισχύος της 
τραπεζικής αργίας στις 28 Ιουνίου 2015 ασφαλιστήρια 
συμβόλαια ζωής περιοδικών καταβολών, συνδεδεμένα 
με επενδύσεις (υηιΐ-ΝηΚοά) του Κλάδου III της παρ. 2 του 
άρθρου 13 του Ν.δ. 400/70 περί ιδιωτικής επιχειρήσεως 
ασφαλίσεως (Α-10/1970), και μέχρι του ύψους των περι¬ 
οδικών καταβολών ασφαλίστρων που ίσχυαν κατά την 
ημερομηνία αυτή δύνανται να μεταφέρονται και εκτός 
Ελλάδος, προς υλοποίηση των σχετικών επενδύσεων.» 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2015 


Αριθμ. Γ.Δ.Ο.Π. 0001259ΕΞ 2015 /Χ.Π. 2673 (2) 

Τροποποίηση της υπ’ αριθμ. Γ.Δ.Ο.Π. 0001154ΕΞ2015/ 
Χ.Π.2254 (Β' 1841) απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. της παραγράφου 1 του άρθρου 5 του Ν. 3556/2007 
«Προϋποθέσεις διαφάνειας για την πληροφόρηση σχε¬ 
τικά με εκδότες των οποίων οι κινητές αξίες έχουν 
εισαχθεί προς διαπραγμάτευση σε οργανωμένη αγορά 
και άλλες διατάξεις» (Α'91), 
β. του άρθρου τρίτου του Ν. 4079/2012 «Κύρωση της 
Πράξης Νομοθετικού Περιεχομένου «Ρυθμίσεις θεμάτων 
κεφαλαιακής ενίσχυσης των πιστωτικών ιδρυμάτων», της 
Πράξης Νομοθετικού Περιεχομένου «Ρυθμίσεις θεμάτων 
εφαρμογής των νόμων 3864/2010, 4021/2011, 4046/2012, 
4051/2012 και 4071/2012», της Πράξης Νομοθετικού Περι¬ 
εχομένου «Ρυθμίσεις θεμάτων δημοσίευσης οικονομικών 
εκθέσεων πιστωτικών ιδρυμάτων και θυγατρικών τους, 
οι οποίες δραστηριοποιούνται στο χρηματοοικονομικό 
τομέα» και άλλες διατάξεις του Υπουργείου Οικονομι¬ 
κών» (Α'180), όπως έχει τροποποιηθεί και ισχύει, 
γ. του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Οργανα» (Α'98), 

δ. του Π.δ. 111/2014 «Οργανισμός Υπουργείου Οικονο¬ 
μικών» (Α' 178), όπως ισχύει, 
ε. του Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

2. Την υπ’ αριθμ. Γ.Δ.Ο.Π.0001154ΕΞ2Θ15/Χ.Π.2254 
(Β' 1841) απόφαση Υπουργού Οικονομικών σχετικά με 
την «Παράταση της ημερομηνίας δημοσίευσης των εξα¬ 
μηνιαίων οικονομικών καταστάσεων των πιστωτικών 
ιδρυμάτων με εισηγμένες μετοχές στο Χρηματιστήριο 
Αθηνών». 

3. Την ανάγκη να παρασχεθεί, για λόγους χρηματο¬ 
πιστωτικής σταθερότητας, ο αναγκαίος χρόνος για τη 
δημοσίευση των εξαμηνιαίων οικονομικών εκθέσεων για 
το διάστημα από 1.1.2015 έως 30.6.2015 των πιστωτικών 
ιδρυμάτων με εισηγμένες μετοχές στο Χρηματιστήριο 
Αθηνών. 

4. Το με αριθ. πρωτ. 1315/17.9.2015 έγγραφο της Ελλη¬ 
νικής Ένωσης Τραπεζών. 

5. Τη γνώμη του Συμβουλίου Συστημικής Ευστάθειας. 

6. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Η προθεσμία δημοσιοποίησης των εξαμηνιαίων οι¬ 
κονομικών εκθέσεων της παραγράφου 1 του άρθρου 
5 του Ν. 3556/2007 για το διάστημα 1.1.2015 -30.6.2015 
των πιστωτικών ιδρυμάτων με εισηγμένες μετοχές στο 
Χρηματιστήριο Αθηνών, η οποία εγκρίθηκε με την υπ’ 
αριθμ. Γ.Δ.Ο.Π.0001154ΕΞ2015/Χ.Π.2254 (Β' 1841) από¬ 
φαση Υπουργού Οικονομικών, παρατείνεται μέχρι την 
31.10.2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2015 

